༄༅། ། ༀ བདེ་ཆེན་ཐུགས་རྗེའི་ཆུ་འཛིན་ཀློང་ཡངས་ནས། ། ལྷུན་གྲུབ་
འཕྲིན་ལས་རྣམ་བཞིའི་གྲུ་ཆར་གྱིས། ། ཕན་བདེའི་མྱུ་གུ་རྒྱས་མཛད་བླ་མ་ལྷ། ། སྤྱན་
རས་གཟིགས་དབང་ཞི་ཁྲོས་བྱིན་ཆེན་ཕོབ། ། ལྷུན་གྲུབ་བཀོད་ལེགས་མཐོར་བརྩེགས་
ས་འཛིན་སྤོར། ། རང་སྣང་ཡིད༌འོང་ཕོ་བྲང་དམ་པ་ནས། ། བདུད་འདུལ་དཔའ་
བཙན་སྟག་སྙིང་འཁོར་དང་བཅས། ། འདིར་སྤྱོན་དར་ཟབ་པདྨའི་གདན་ལ་
བཞུགས། ། དཀར་དམར་མདངས་ལྡན་རྒྱ་སྟག་རི་ཁྲ་ཞོན། ། མདུང་དར་ཞགས་
ཐོགས་རེས་འགའ་མིག་སྨན་མདོག ། རྟ་ནག་རླུང་ཤུགས་ཆིབས་ནས་འཛམ་གླིང་
232

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
མྱུལ། ། ཀླུ་བཙན་གཉན་འཁོར་གྲངས་མེད་དཔུང་དང་བཅས། ། རིགས་འཛིན་བླ་མ་
ལྷ་ཡི་དམ་ཚིག་བཞིན། ། ཀོ་ལོང་གདུག་རྩུབ་ཕྲག་དོག་ཉེར་སྤོངས་ལ། ། རྟེན་ལ་
དགྱེས་བཞུགས་རྣལ་འབྱོར་དམ་ལ་འདུས། ། ཕུལ་བའི་མཆོད་བཞེས་བཅོལ་བའི་
ལས་ཀུན་སྒྲུབས། ། སྔགས་རྒྱ་ཏིང་འཛིན་རོལ་པའི་སྒྱུ་འཕྲུལ་ལས། ། ལེགས་འོངས་
དཀར་དམར་གཏོར་མའི་ལྷུན་པོ་དང་། ། རོ་བརྒྱ་ལྡན་པའི་བདུད་རྩིའི་གསེར་
སྐྱེམས་སྦྲེངས། ། འདོད་ཡོན་ལྔ་ལྡན་བསང་དུད་སྤྲིན་ཕུང་དཀྲིགས། ། མཛེས་བརྗིད་
སྲོག་ཆགས་སྣ་ཚོགས་འཛིན་མར་གང་། ། གོ་མཚོན་གཏེར་བུམ་བང་མཛོད་རྟེན་
རྫས་བཤམས། ། འཁོར་བ་སྲིད་དུ་འཛད་མེད་འདོད་དགུའི་དངོས། ། དབང་ལྔར་
དགྱེས་བསྐྱེད་མཆོད་སྤྲིན་རྒྱ་མཚོ་ཡིས། ། མཐུ་ལྡན་དགྲ་ལྷའི་དབང་བོ་མཆོད་ཅིང་
བརྔན། ། ཟག་མེད་བདེ་བས་མཉེས་ཤིང་ཚིམ་གྱུར་ནས། ། ཐུབ་པའི་བསྟན་སྐྱོངས་
སྐྱེ་འགྲོའི་བདེ་སྐྱིད་སྤེལ། ། སྐྱབས་འོག་མི་ནོར་ཡོངས་ཀྱི་ཁ་འཛིན་མཛོད། ། ནད་
རིམས་དམག་མཚོན་བྱུཪ་འགོང་བྱད་ཕུར་སོགས། ། མི་འདོད་ཉེར་འཚེའི་སྤྲིན་ཚོགས་
དབྱིངས་སུ་བཟློག ། ཚེ་བསོད་རྟ་བདུན་སྣང་བ་ཆེར་འབར་ཞིང་། ། དཔལ་འབྱོར་
རིགས་རྒྱུད་པད་ཚལ་བཞད་པར་མཛོད། ། མཁོ་དགུའི་ཕུན་ཚོགས་རྐང་དྲུག་དབང་
བསྡུད་ཅིང་། ། ནག་ཕྱོགས་འབྱུང་བོའི་བྱ་ཚོགས་ཟིལ་གྱིས་གནོན། ། ཕྱོགས་ལས་
རྣམ་རྒྱལ་བ་དན་དགུང་དུ་ཕྱོར། ། ཕུན་ཚོགས་བདེ་སྐྱིད་དཔལ་ལ་རོལ་པར་མཛོད །
མདོར་ན་རྣམ་ཀུན་ལུས་དང་གྲིབ་མ་བཞིན། ། འབྲལ་མེད་སྲུང་སྐྱོབ་སྡོང་གྲོགས་
རྟག་མཛོད་ལ། ། བསམ་པའི་དོན་སྒྲུབས་དབང་ཐང་རླུང་རྟ་བསྐྱེད། ། ཆོས་སྲིད་
ལེགས་ཚོགས་ལྷུན་གྱིས་གྲུབ་པར་མཛོད། ཅེས་ལུང་དཀར་སྟག་སྙིང་དུ་གྲགས་པའི་ཡུལ་
ལྷའི་བསང་མཆོད་འདི་ནི། དད་ལྡན་སྦྱིན་བདག་དབལ་ཤུལ་སྟོབས་ལྡན་དབང་ཕྱུག་གནས་བསྐུལ་
ངོར། ༧ རོང་ཆེན་སྤྲུལ་མིང་བས་སྦྱར་པ་ཛ་ཡནྟུ།